Cuando escribo estes llinies Marcelino Camacho, lhistóricu llíder de CCOO, afáyase nestau críticu. Tratélu per primera vez en 1987, metanes la entrega nel xixonés Pueblu dAsturies del segundu Premiu de Poesía nAsturianu convocáu pol so sindicatu. Resulta ésti bon momentu pa facer recordanza de lo que más distinguió la so trayectoria; la coherencia. Y ye quénte la laxitú nos principios que sofren los sindicalistes actuales, Camacho representa un exemplu de fidelidá a una ética y a unos valires. Una fidelidá que nun-y torgó llegar al pautu o entender les prioridaes quemanen de les circunstancies históriques. Asociáu pa les cróniques al famosu Proceso 1001, y pa lo anecdótico al xersei de cuellu altu, foi una de les figures claves na Transición española. Agora, repasando la so biografía, podemos danos cuenta de que Marcelino Camacho Abad ya Ignacio Fernández Toxo, más allá de la coincidencia nunes sigles, poco tienen que ver. Tan poco como lestoicu obrerismu dotrora col sindicalismu funcionarizáu y clientelar danguañu.